title: Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan yhteisön ja Israelin valtion välillä tehtyä puitesopimusta Israelin valtion osallistumista yhteisön ohjelmiin säätelevistä yleisistä periaatteista, allekirjoittamisesta ja väliaikaisesta soveltamisesta Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan yhteisön ja Israelin valtion välillä tehtyä puitesopimusta Israelin valtion osallistumista yhteisön ohjelmiin säätelevistä yleisistä periaatteista, tekemisestä

text:
Tärkeä oikeudellinen huomautus

|

52007PC0713(01)

Ehdotus neuvoston päätös Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan yhteisön ja Israelin valtion välillä tehtyä puitesopimusta Israelin valtion osallistumista yhteisön ohjelmiin säätelevistä yleisistä periaatteista, allekirjoittamisesta ja väliaikaisesta soveltamisesta  /* KOM/2007/0713 lopull. */

	[pic] | EUROOPAN YHTEISÖJEN KOMISSIO |Bryssel 14.11.2007KOM(2007) 713 lopullinen2007/0241 (AVC)EhdotusNEUVOSTON PÄÄTÖSEuroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan yhteisön ja Israelin valtion välillä tehtyä puitesopimusta Israelin valtion osallistumista yhteisön ohjelmiin säätelevistä yleisistä periaatteista, allekirjoittamisesta ja väliaikaisesta soveltamisestaEhdotusNEUVOSTON PÄÄTÖSEuroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan yhteisön ja Israelin valtion välillä tehtyä puitesopimusta Israelin valtion osallistumista yhteisön ohjelmiin säätelevistä yleisistä periaatteista, tekemisestä(komission esittämät)PERUSTELUTTiettyjen yhteisön ohjelmien ja virastojen avaaminen asteittain Euroopan naapuruuspolitiikan kumppanimaille on yksi monista toimenpiteistä, joilla naapuruuspolitiikan yhteydessä tuetaan uudistuksia, nykyaikaistamista ja siirtymävaihetta Euroopan unionin naapurialueilla. Asiaa käsitellään komission tiedonannossa ”yleisestä toimintamallista Euroopan naapuruuspolitiikan piiriin kuuluvien maiden osallistumiselle yhteisön virastojen ja ohjelmien toimintaan”[1].Neuvosto hyväksyi toimintamallin 5. maaliskuuta 2007[2].Tiedonannon ja neuvoston päätelmien pohjalta neuvosto antoi komissiolle 18. kesäkuuta 2007 ohjeet Algerian, Armenian, Azerbaidžanin, Egyptin, Georgian, Israelin, Jordanian, Libanonin, Marokon, Moldovan, palestiinalaishallinnon, Tunisian ja Ukrainan kanssa tehtävien puitesopimusten neuvottelemista varten[3]. Puitesopimuksissa esitetään kyseisten maiden osallistumista yhteisön ohjelmiin säätelevät yleiset periaatteet.Kesäkuussa 2007 kokoontunut Eurooppa-neuvosto[4] vahvisti uudelleen Euroopan naapuruuspolitiikan äärimmäisen suuren merkityksen. Se hyväksyi yleisten asioiden ja ulkosuhteiden neuvoston 18. ja 19. kesäkuuta 2007 pidetylle kokoukselle toimitetun puheenjohtajan tilanneselvityksen[5] sekä sitä koskevat neuvoston päätelmät[6]. Selvityksessä todetaan, että neuvosto antaa ohjeet asianomaisten lisäpöytäkirjojen neuvottelemista varten ja että pöytäkirja neuvotellaan kumppanimaista todennäköisesti ensimmäiseksi Israelin, Marokon ja Ukrainan kanssa.Neuvottelut Israelin kanssa on sittemmin saatu päätökseen komissiota tyydyttävällä tavalla. Liitteenä on Israelin kanssa neuvotellun pöytäkirjan teksti.Liitteenä ovat komission ehdotukset 1) neuvoston päätökseksi pöytäkirjan allekirjoittamisesta ja 2) neuvoston päätökseksi pöytäkirjan tekemisestä. Pöytäkirja sisältää puitesopimuksen yleisistä periaatteista, joilla säädellään Israelin osallistumista yhteisön ohjelmiin. Se sisältää vakiomääräyksiä, ja näitä määräyksiä on tarkoitus soveltaa kaikkiin muihinkin naapuruuspolitiikan kumppanimaihin, joiden kanssa tehdään myös vastaava pöytäkirja. Neuvoteltu teksti antaa osapuolille mahdollisuuden soveltaa pöytäkirjan määräyksiä sen allekirjoituspäivästä lähtien. Tällä seikalla on merkitystä erityisesti Israelin tapauksessa.Euroopan yhteisön perustamissopimuksen 300 artiklan 3 kohdan mukaisesti Euroopan parlamenttia pyydetään hyväksymään tämä pöytäkirja.Neuvostoa pyydetään hyväksymään seuraavat päätösehdotukset.EhdotusNEUVOSTON PÄÄTÖSEuroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan yhteisön ja Israelin valtion välillä tehtyä puitesopimusta Israelin valtion osallistumista yhteisön ohjelmiin säätelevistä yleisistä periaatteista, allekirjoittamisesta ja väliaikaisesta soveltamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan ensimmäisen ja toisen virkkeen kanssa,ottaa huomioon komission ehdotuksen,sekä katsoo seuraavaa:1.  Neuvosto valtuutti komission 18 päivänä kesäkuuta 2007 neuvottelemaan Israelin kanssa Euro–Välimeri-assosiaatiosopimukseen liitettävän pöytäkirjan puitesopimuksesta, jossa esitetään Israelin osallistumista yhteisön ohjelmiin säätelevät yleiset periaatteet.2.  Neuvottelut on saatu päätökseen komissiota tyydyttävällä tavalla.3.  Israelin valtion kanssa neuvotellun pöytäkirjan 10 artiklassa määrätään pöytäkirjan väliaikaisesta soveltamisesta ennen sen voimaantuloa.4.  Pöytäkirja olisi allekirjoitettava yhteisön ja sen jäsenvaltioiden puolesta ja sitä olisi sovellettava väliaikaisesti sillä varauksella, että se tehdään lopullisesti myöhemmin,ON PÄÄTTÄNYT SEURAAVAA:1 artiklaNeuvoston puheenjohtaja valtuutetaan nimeämään yksi tai useampi henkilö, jo(i)lla on valtuudet allekirjoittaa Euroopan yhteisön ja sen jäsenvaltioiden puolesta Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävä pöytäkirja puitesopimuksesta, jossa esitetään Israelin valtion osallistumista yhteisön ohjelmiin säätelevät yleiset periaatteet.2 artiklaPöytäkirjaa sovelletaan väliaikaisesti sen allekirjoittamispäivästä lähtien sillä varauksella, että se tehdään lopullisesti myöhemmin.Tehty Brysselissä.Neuvoston puolestaPuheenjohtaja2007/0241 (AVC)EhdotusNEUVOSTON PÄÄTÖSEuroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan yhteisön ja Israelin valtion välillä tehtyä puitesopimusta Israelin valtion osallistumista yhteisön ohjelmiin säätelevistä yleisistä periaatteista, tekemisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan ensimmäisen ja toisen virkkeen sekä 300 artiklan 3 kohdan kanssa,ottaa huomioon komission ehdotuksen,ottaa huomioon Euroopan parlamentin puoltavan lausunnon,sekä katsoo seuraavaa:5.  Euroopan yhteisöjen ja niiden jäsenvaltioiden sekä Israelin valtion väliseen Euro–Välimeri-assosiaatiosopimukseen liitettävä pöytäkirja allekirjoitettiin Euroopan yhteisön ja sen jäsenvaltioiden puolesta [allekirjoituspäivä].6.  Pöytäkirja olisi hyväksyttävä,ON PÄÄTTÄNYT SEURAAVAA:Ainoa artiklaHyväksytään Euroopan yhteisön ja sen jäsenvaltioiden puolesta Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävä pöytäkirja Euroopan yhteisön ja Israelin valtion välisestä puitesopimuksesta, jossa esitetään Israelin valtion osallistumista yhteisön ohjelmiin säätelevät yleiset periaatteet. Pöytäkirjan teksti on tämän päätöksen liitteenä.Tehty Brysselissä .Neuvoston puolestaPuheenjohtajaEuroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyyn Euro–Välimeri-sopimukseen liitettävä PÖYTÄKIRJAEuroopan yhteisön ja Israelin valtion välisestä puitesopimuksesta, jossa esitetään Israelin valtion osallistumista yhteisön ohjelmiin säätelevät yleiset periaatteetEUROOPAN YHTEISÖ, jäljempänä ’yhteisö’,jaIsraelin valtio, jäljempänä ’Israel’,jotkakatsovat seuraavaa:7.  Israel teki Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyn Euro–Välimeri-sopimuksen 20 päivänä marraskuuta 1995 (EYVL L 147, 21.6.2000, s. 3).8.  Brysselissä 17 ja 18 päivänä kesäkuuta 2004 kokoontunut Eurooppa-neuvosto otti myönteisesti vastaan komission tekemät Euroopan naapuruuspolitiikkaa koskevat ehdotukset ja hyväksyi neuvoston asiasta 14 päivänä kesäkuuta 2004 antamat päätelmät.9.  Neuvosto on sittemmin antanut useaan otteeseen uusia naapuruuspolitiikkaa tukevia päätelmiä.10.  Neuvosto ilmaisi 5 päivänä maaliskuuta 2007 tukensa 4 päivänä joulukuuta 2006 annetussa komission tiedonannossa esitellylle yleiselle ja kokonaisvaltaiselle toimintamallille, joka mahdollistaisi Euroopan naapuruuspolitiikan piiriin kuuluvien maiden osallistumisen yhteisön virastojen ja ohjelmien toimintaan maiden omien ansioiden perusteella, jos asianomainen oikeusperusta tämän mahdollistaa.11.  Israel on ilmaissut halunsa osallistua tiettyihin yhteisön ohjelmiin.12.  Israelin osallistumista kuhunkin yhteisön ohjelmaan koskevista erityisehdoista sekä sen rahoitusosuudesta ja raportointi- ja arviointimenettelyistä olisi määrättävä yhteisön puolesta toimivan Euroopan yhteisöjen komission ja Israelin välisellä sopimuksella,OVAT SOPINEET SEURAAVAA:1 artiklaIsrael saa osallistua kaikkiin nykyisiin ja tuleviin yhteisön ohjelmiin, jotka ovat kyseisistä ohjelmista annettujen säännösten mukaan sille avoimia.2 artiklaIsrael maksaa Euroopan unionin yleiseen talousarvioon rahoitusosuuden, jonka suuruus määräytyy sen mukaan, mihin ohjelmiin Israel osallistuu.3 artiklaIsraelin edustajat saavat osallistua tarkkailijoina Israelia koskevien asioiden käsittelyyn hallintokomiteoissa, jotka vastaavat niiden ohjelmien seurannasta, joiden rahoitukseen Israel osallistuu.4 artiklaIsraelilaisten osanottajien esittämiin hankkeisiin ja aloitteisiin sovelletaan mahdollisimman pitkälti samoja edellytyksiä, sääntöjä ja menettelyjä kuin asianomaisten ohjelmien yhteydessä sovelletaan jäsenvaltioiden esittämiin hankkeisiin ja aloitteisiin.5 artiklaIsraelin osallistumista kuhunkin ohjelmaan koskevista ehdoista, erityisesti maksettavasta rahoitusosuudesta ja raportointi- ja arviointimenettelyistä, määrätään yhteisön puolesta komission ja Israelin toimivaltaisten viranomaisten välisellä sopimuksella (yhteisymmärryspöytäkirja).Jos Israel hakee johonkin tiettyyn yhteisön ohjelmaan osallistumista varten yhteisön ulkomaanapua eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 nojalla tai muun sellaisen tulevaisuudessa mahdollisesti annettavan vastaavan asetuksen nojalla, jossa säädetään yhteisön avun antamisesta Israelille, edellytykset sille, kuinka Israel käyttää yhteisön tuen, määritellään rahoitussopimuksessa.6 artiklaKussakin yhteisymmärryspöytäkirjassa määrätään yhteisön varainhoitoasetuksen mukaisesti, että varainhoidon valvontaa tai tilintarkastuksia suorittavat Euroopan komissio, OLAF ja Euroopan yhteisöjen tilintarkastustuomioistuin tai että ne suoritetaan niiden alaisuudessa.Varainhoidon valvontaa ja tilintarkastusta, hallinnollisia toimenpiteitä sekä seuraamuksia ja perintää varten laaditaan yksityiskohtaiset määräykset, joiden nojalla komissiolle, OLAFille ja tilintarkastustuomioistuimelle voidaan myöntää vastaavat valtuudet kuin niillä on yhteisöön sijoittautuneiden edunsaajien tai toimeksisaajien osalta.7 artiklaTätä puitesopimusta, jäljempänä ’sopimus’, sovelletaan sinä aikana, jona Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehty Euro–Välimeri-sopimus on voimassa.Tämän pöytäkirjan allekirjoittavat ja hyväksyvät yhteisö ja Israel omien menettelyjensä mukaisesti.Kumpikin sopimuspuoli voi sanoa sopimuksen irti ilmoittamalla siitä kirjallisesti toiselle osapuolelle. Sopimuksen voimassaolo päättyy kuuden kuukauden kuluttua ilmoituksesta.8 artiklaKumpikin sopimuspuoli voi tarkastella sopimuksen soveltamista viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi sen perusteella, kuinka Israel on tosiasiallisesti osallistunut yhteen tai useampaan yhteisön ohjelmaan.9 artiklaTätä sopimusta sovelletaan alueisiin, joihin sovelletaan Euroopan yhteisön perustamissopimusta (tai sen seuraajasopimusta) siinä määrättyjen edellytysten mukaisesti, sekä Israelin alueeseen.10 artiklaTämä pöytäkirja tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen diplomaattikanavien kautta tätä varten tarvittavien menettelyjensä päätökseen saattamisesta.Osapuolet sopivat soveltavansa pöytäkirjaa ennen sen voimaantuloa väliaikaisesti allekirjoituspäivästä lähtien riippumatta siitä, onko niiden sisäiset menettelyt saatu päätökseen, sillä varauksella, että se tehdään lopullisesti myöhemmin.11 artiklaTämä sopimus laaditaan kahtena kappaleena kullakin sopimuspuolten virallisella kielellä.Tekstin jokainen kielitoisinto on yhtä todistusvoimainen.12 artiklaTämä sopimus on erottamaton osa Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehtyä Euro–Välimeri-sopimusta.Tehty Brysselissä.Israelin hallituksen puolestaEuroopan yhteisön puolesta [1] KOM(2006) 724 lopullinen, 4. joulukuuta 2006.[2] Yleisten asioiden ja ulkosuhteiden neuvoston päätelmät, 5. maaliskuuta 2007.[3] Neuvoston päätös (rajoitettu jakelu), jolla komissio valtuutetaan neuvottelemaan pöytäkirjat […], asiakirja 10412/07.[4] Puheenjohtajan päätelmät, Bryssel 21. ja 22. kesäkuuta 2007, asiakirja 11177/07.[5] Euroopan naapuruuspolitiikan lujittaminen – puheenjohtajavaltion tilannekatsaus, asiakirja 10874/07.[6] Euroopan naapuruuspolitiikan lujittaminen – neuvoston päätelmät (yleisten asioiden ja ulkosuhteiden neuvosto), 18. kesäkuuta 2007, asiakirja 11016/07.


title: Ehdotus: NEUVOSTON PÄÄTÖS Kansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan allekirjoittamisesta ja väliaikaisesta soveltamisesta Ehdotus: NEUVOSTON PÄÄTÖS Kansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan tekemisestä

text:
Tärkeä oikeudellinen huomautus

|

52008PC0335(01)

Ehdotus: neuvoston päätös Kansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan allekirjoittamisesta ja väliaikaisesta soveltamisesta  /* KOM/2008/0335 lopull. */

	[pic] | EUROOPAN YHTEISÖJEN KOMISSIO |Bryssel 5.6.2008KOM(2008) 335 lopullinen2008/0111 (CNS)Ehdotus:NEUVOSTON PÄÄTÖSKansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan allekirjoittamisesta ja väliaikaisesta soveltamisestaEhdotus:NEUVOSTON PÄÄTÖSKansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan tekemisestä(komission esittämät)PERUSTELUT1) EHDOTUKSEN TAUSTAEhdotuksen perustelut ja tavoitteetKansainvälinen siviili-ilmailujärjestö (ICAO) on vuodesta 2002 suorittanut kaikissa sopimusvaltioissa, myös EU:n jäsenvaltioissa, turvatoimien auditointeja, joilla seurataan Chicagon yleissopimuksen liitteen 17 soveltamista. Komissio on puolestaan suorittanut vuodesta 2004 asetuksen (EY) N:o 2320/2002 nojalla turvatoimien tarkastuksia, joilla seurataan mainitun asetuksen soveltamista jäsenvaltioissa. Liite 17 ja asetus (EY) N:o 2320/2002 sisältävät suurelta osin samanlaisia normeja. Tämän seurauksena jäsenvaltioissa on nyt käytössä kaksi vaatimustenmukaisuuden seurantajärjestelmää, joiden tavoite ja soveltamisala ovat pitkälti samat. Sekä jäsenvaltiot että ICAO voisivat käyttää paremmin rajallisia resursseja, jos ICAOn yhteisössä suorittamia auditointeja vähennettäisiin merkittävästi.Tätä varten neuvosto teki 30. marraskuuta 2007 komission suosituksesta päätöksen komission valtuuttamisesta aloittamaan neuvottelut Euroopan yhteisön ja Kansainvälisen siviili-ilmailujärjestön välisen sopimuksen tekemiseksi lentoliikenteen turvatoimien auditoinneista/tarkastuksista ja niihin liittyvistä kysymyksistä.Sopimuksen tarkoituksena oli vähentää merkittävästi ICAOn USAP-ohjelmassaan ( Universal Security Audit Programme ) Euroopan yhteisön alueella suorittamia yksittäisiä auditointeja tunnustamalla, että useimmat Chicagon yleissopimuksen liitteeseen 17 sisältyvät normit sisältyvät myös yhteisön lainsäädäntöön [asetus (EY) N:o 2320/2002] ja että komission on tehtävä tarkastuksia seuratakseen mainitun asetuksen soveltamista jäsenvaltioissa.Komissio valmisteli sopimusneuvotteluja tiiviissä yhteistyössä erityiskomitean kanssa, jonka neuvosto perusti komission neuvotteluvaltuuksien hyväksymisen yhteydessä. Neuvottelut ICAOn kanssa käytiin 25. tammikuuta 2008, ja niiden tuloksena laadittiin ICAOn ja Euroopan yhteisön välinen turvatoimien auditointeja/tarkastuksia ja niihin liittyviä kysymyksiä koskeva yhteistyöpöytäkirjaluonnos.Nyt annettavien ehdotusten tarkoituksena on neuvoston päätösten tekeminen yhteistyöpöytäkirjan allekirjoittamisesta ja väliaikaisesta soveltamisesta sekä tekemisestä.Voimassa olevat aiemmat säännöksetChicagon yleissopimuksen liite 17 ja asetus (EY) N:o 2320/2002 sisältävät siviili-ilmailun turvaamista koskevia normeja, joiden tavoite ja soveltamisala ovat pitkälti samat. Sekä ICAO että komissio suorittavat auditointeja/tarkastuksia EU:n jäsenvaltioissa varmentaakseen, että näitä vaatimuksia noudatetaan.Johdonmukaisuus suhteessa unionin muuhun politiikkaan ja muihin tavoitteisiinYhteisön siviili-ilmailupolitiikan tavoitteiden mukaisesti yhteistyöpöytäkirja lujittaa yhteisön ja ICAOn välisiä suhteita ja mahdollistaa jäsenvaltioiden rajallisten resurssien paremman käytön vaatimustenmukaisuuden seurannan alalla.2) KUULEMISET JA VAIKUTUSTEN ARVIOINTIIntressitahojen kuuleminenKuulemismenettely, tärkeimmät kohderyhmät ja yleiskuvaus vastaajistaYhteistyöpöytäkirjaluonnosta laadittaessa on kuultu neuvoston nimittämää erityiskomiteaa. Erityiskomitea kokoontui 22. tammikuuta, 25. tammikuuta ja 11. maaliskuuta 2008.Koska lentoasemilla tehtävät päällekkäiset arvioinnit vähenevät, yhteistyöpöytäkirja hyödyttää koko ilmailualaa ja erityisesti yhteisön lentoasemia ja lentoliikenteen harjoittajia.Tiivistelmä vastauksista ja siitä, miten ne on otettu huomioonErityiskomitean kokouksissa esitetyt jäsenvaltioiden huomautukset on otettu huomioon.3) EHDOTUKSEEN LIITTYVÄT OIKEUDELLISET NÄKÖKOHDATEhdotetun toimen lyhyt kuvausKomissiolle annettujen neuvotteluvaltuuksien mukaisesti yhteistyöpöytäkirjaluonnoksella pyritään vähentämään merkittävästi ICAOn jäsenvaltioissa tekemiä yksittäisiä auditointeja. Tätä varten ICAO arvioi ilmailun turvaamiseen liittyvän Euroopan komission tarkastusjärjestelmän, muun muassa toimivaltaisille kansallisille viranomaisille tehtyjen tarkastusten raportit ja asianomaisilta jäsenvaltioilta saadut tiedot, tarkastuksissa käytetyt menetelmät ja seurantatarkastukset.EU:n turvaluokitellun tiedon asianmukaisen käsittelyn varmistamiseksi ICAOn on noudatettava komission sisäisten menettelysääntöjen muuttamisesta 29 päivänä marraskuuta 2001 tehtyä komission päätöstä 2001/844/EY, EHTY, Euratom. Komissio voi tarkastaa paikan päällä, mitä suojaustoimenpiteitä ICAO noudattaa.OikeusperustaEY:n perustamissopimuksen 80 artiklan 2 kohta ja 300 artiklan 1 kohta.ToissijaisuusperiaatePäällekkäisistä turvatoimien auditoinneista/tarkastuksista jäsenvaltioille aiheutuvaa taakkaa voidaan keventää ainoastaan yhteisön ja ICAOn välisellä sopimuksella.SuhteellisuusperiaateYhteistyöpöytäkirjaluonnos kattaa ainoastaan ne liitteen 17 normit, jotka kuuluvat myös asetuksen (EY) N:o 2320/2002 soveltamisalaan. Yhteistyöpöytäkirjaluonnoksessa ei periaatteessa suljeta pois mahdollisuutta, että ICAO suorittaisi jäsenvaltioissa auditointeja niiden liitteen 17 osien osalta, jotka eivät kuulu yhteisön lainsäädännön soveltamisalaan. ICAO kuitenkin ilmoitti, ettei se pidä tällaisia auditointeja ensisijaisina, koska yhteistyöpöytäkirja kattaa useimmat liitteen 17 normit. ICAOlla on kuitenkin jatkossakin suora suhde jäsenvaltioihin.Sääntelytavan valintaKoska yhteistyöpöytäkirjaluonnos sisältää molempia osapuolia sitovia määräyksiä, tarvitaan EY:n perustamissopimuksen 300 artiklan mukainen sopimus.4) TALOUSARVIOVAIKUTUKSETEhdotuksella ei ole vaikutuksia yhteisön talousarvioon.Päällekkäisen työn välttäminenEhdotuksella pyritään vähentämään merkittävästi jäsenvaltioissa kansallisella ja lentoasemien tasolla tehtävien yksittäisten auditointien määrää, mikä mahdollistaa päällekkäisen työn välttämisen ja rajallisten resurssien paremman käytön. Yhteistyöpöytäkirjasta hyötyvät sekä jäsenvaltiot että yhteisön ilmailuala, erityisesti lentoasemat ja lentoyhtiöt.Ehdotuksen yksityiskohtainen kuvausKansainvälisten sopimusten allekirjoittamista ja tekemistä koskevan vakiomenettelyn mukaisesti neuvostoa pyydetään hyväksymään päätökset Kansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan allekirjoittamisesta ja väliaikaisesta soveltamisesta sekä yhteistyöpöytäkirjan tekemisestä ja nimeämään henkilöt, joilla on valtuudet allekirjoittaa yhteistyöpöytäkirja yhteisön puolesta.Ehdotus:NEUVOSTON PÄÄTÖSKansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan allekirjoittamisesta ja väliaikaisesta soveltamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:1.  Neuvosto valtuutti 30 päivänä marraskuuta 2007 komission aloittamaan neuvottelut Euroopan yhteisön ja Kansainvälisen siviili-ilmailujärjestön (ICAO) välisen sopimuksen tekemiseksi lentoliikenteen turvatoimien auditoinneista/tarkastuksista ja niihin liittyvistä kysymyksistä.2.  Komissio on neuvotellut yhteisön puolesta ICAOn kanssa turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan komission valtuuttamisesta aloittamaan neuvottelut tehdyn neuvoston päätöksen liitteessä I annettujen neuvotteluohjeiden ja liitteessä II vahvistetun tilapäisen menettelyn mukaisesti.3.  Komission neuvottelema yhteistyöpöytäkirja olisi allekirjoitettava ja sitä olisi sovellettava väliaikaisesti sillä varauksella, että yhteistyöpöytäkirja lopullisesti tehdään myöhemmin,ON PÄÄTTÄNYT SEURAAVAA:Ainoa artikla1. Neuvoston puheenjohtaja valtuutetaan nimeämään henkilö tai henkilöt, joilla on valtuudet allekirjoittaa yhteisön puolesta Kansainvälisen siviili-ilmailujärjestön ja Euroopan yhteisön välinen turvatoimien auditointeja/tarkastuksia ja niihin liittyviä kysymyksiä koskeva yhteistyöpöytäkirja sillä varauksella, että yhteistyöpöytäkirja lopullisesti tehdään myöhemmin.2. Yhteistyöpöytäkirjaa sovelletaan sen voimaantuloon saakka väliaikaisesti sen allekirjoituspäivästä alkaen.3. Yhteistyöpöytäkirjan teksti on tämän päätöksen liitteenä.Tehty Brysselissä päivänä kuuta .Neuvoston puolestaPuheenjohtaja2008/0111 (CNS)Ehdotus:NEUVOSTON PÄÄTÖSKansainvälisen siviili-ilmailujärjestön ja Euroopan yhteisön välisen turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan tekemisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon[1],sekä katsoo seuraavaa:4.  Neuvosto valtuutti 30 päivänä marraskuuta 2007 komission aloittamaan neuvottelut Euroopan yhteisön ja Kansainvälisen siviili-ilmailujärjestön (ICAO) välisen sopimuksen tekemiseksi lentoliikenteen turvatoimien auditoinneista/tarkastuksista ja niihin liittyvistä kysymyksistä.5.  Komissio on neuvotellut yhteisön puolesta ICAOn kanssa turvatoimien auditointeja/tarkastuksia ja niihin liittyviä kysymyksiä koskevan yhteistyöpöytäkirjan komission valtuuttamisesta aloittamaan neuvottelut tehdyn neuvoston päätöksen liitteessä I annettujen neuvotteluohjeiden ja liitteessä II vahvistetun tilapäisen menettelyn mukaisesti.6.  Neuvoston päätöksen …/…/EY[2] mukaisesti yhteistyöpöytäkirja allekirjoitettiin yhteisön puolesta […] päivänä […]kuuta […] sillä varauksella, että yhteistyöpöytäkirja lopullisesti tehdään myöhemmin.7.  Yhteistyöpöytäkirja olisi hyväksyttävä.8.  Yhteistyöpöytäkirjan 6.3 kohdan mukaan yhteistyöpöytäkirja tulee voimaan sitä päivää seuraavan toisen kuukauden ensimmäisenä päivänä, jona molemmat osapuolet ovat ilmoittaneet toisilleen, että ne ovat saattaneet päätökseen tarvittavat sisäiset menettelynsä. Neuvoston puheenjohtaja olisi valtuutettava tekemään vaadittu ilmoitus yhteisön puolesta,ON PÄÄTTÄNYT SEURAAVAA:1 artikla1. Hyväksytään yhteisön puolesta Kansainvälisen siviili-ilmailujärjestön ja Euroopan yhteisön välinen turvatoimien auditointeja/tarkastuksia ja niihin liittyviä kysymyksiä koskeva yhteistyöpöytäkirja.2. Yhteistyöpöytäkirjan teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on valtuudet antaa yhteistyöpöytäkirjan 6.3 kohdassa tarkoitettu ilmoitus.Tehty Brysselissä päivänä kuuta .Neuvoston puolestaPuheenjohtajaLIITEKANSAINVÄLISEN SIVIILI-ILMAILUJÄRJESTÖN JA EUROOPAN YHTEISÖN YHTEISTYÖPÖYTÄKIRJA TURVATOIMIEN AUDITOINNEISTA / TARKASTUKSISTA JA NIIHIN LIITTYVISTÄ KYSYMYKSISTÄKansainvälinen siviili-ilmailujärjestö (ICAO) jaEuroopan yhteisö (EY),jäljempänä ’sopimuspuolet’, jotkaottavat huomioon Chicagossa 7 päivänä joulukuuta 1994 allekirjoitetun kansainvälisen siviili-ilmailun yleissopimuksen, jäljempänä ’Chicagon yleissopimus’, ja erityisesti sen liitteen 17, jäljempänä ’liite 17’,ottavat huomioon ICAOn yleiskokouksen päätöslauselman A35-9, jossa pääsihteeriä pyydettiin jatkamaan ICAOn yleiskattavaa turva-auditointiohjelmaa ( Universal Security Audit Programme , USAP), joka koostuu kaikissa Chicagon yleissopimuksen sopimusvaltioissa, jäljempänä ’sopimusvaltiot’, tehtävistä säännöllisistä, pakollisista, järjestelmällisistä ja yhdenmukaistetuista turvatoimien auditoinneista,ottavat huomioon yhteisistä siviili-ilmailun turvaamista koskevista säännöistä 16 päivänä joulukuuta 2002 annetun Euroopan parlamentin ja neuvoston asetuksen (EY) N:o 2320/2002[3], jäljempänä ’asetus 2320/2002’, ja yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008[4], jäljempänä ’asetus 300/2008’, joka korvaa asetuksen 2320/2002, kun tarvittavat täytäntöönpanotoimet on hyväksytty,ottavat huomioon siviili-ilmailun turvaamisen alalla suoritettavissa komission tarkastuksissa noudatettavista menettelyistä 22 päivänä elokuuta 2003 annetun komission asetuksen (EY) N:o 1486/2003[5] ja erityisesti sen 16 artiklan, jonka mukaan Euroopan komissio ottaa huomioon hallitustenvälisten järjestöjen suunnittelemat tai äskettäin toteuttamat turva-auditoinnit, jotta voidaan varmistaa erilaisten turvatarkastus- ja auditointitoimien yleinen tehokkuus,ottavat huomioon asiaa koskevan yhteisön lainsäädännön soveltamisen, erityisesti Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001[6] sekä komission sisäisten menettelysääntöjen muuttamisesta 29 päivänä marraskuuta 2001 tehdyn komission päätöksen 2001/844/EY, EHTY, Euratom, jäljempänä ’päätös 2001/844/EY, EHTY, Euratom’, ja erityisesti sen 10 ja 26 jakson sekä sen muutokset[7],pitävät mielessä, että suurin osa liitteeseen 17 sisältyvistä normeista kuuluu myös asetuksen 2320/2002 soveltamisalaan ja että Euroopan komissio tekee tarkastuksia Euroopan unionin, jäljempänä ’EU’, jäsenvaltioissa seuratakseen mainitun asetuksen soveltamista,katsovat, että ICAOn auditointiohjelman ja Euroopan komission tarkastusohjelman päätavoitteena on lentoliikenteen turvatoimien parantaminen arvioimalla asiaa koskevien normien täytäntöönpanoa, määrittelemällä mahdolliset puutteet ja tarvittaessa varmistamalla puutteiden korjaaminen,katsovat, että on suotavaa sopia lentoliikenteen turvatoimien auditointeja/tarkastuksia ja niihin liittyviä kysymyksiä koskevasta keskinäisestä yhteistyöstä tavalla, joka mahdollistaa rajallisten resurssien paremman käytön ja päällekkäisen työn välttämisen samalla kun säilytetään ICAOn USAP-ohjelman yleiskattavuus ja eheys,katsovat, että Euroopan komissiolla on valtuudet varmistaa ilmailun turvaamista koskevan Euroopan yhteisön lainsäädännön täytäntöönpano,ottavat huomioon, että ICAOn neuvosto antoi 176. kokouksessaan ohjeen, jonka mukaan lentoliikenteen turvatoimia koskevissa ICAOn auditoinneissa on aina kun mahdollista keskityttävä valtion valmiuksiin varmistaa asianmukainen kansallinen valvonta, ja että se pyysi pääsihteeriä tarkastelemaan yhteistyöjärjestelyjä ja resurssien mahdollisimman tehokasta käyttöä alueilla, joilla on käytössä pakollinen alueellinen viranomaisvalvontaohjelma.1. Yleiset määräykset1.1. Ne liitteeseen 17 sisältyvät normit, jotka eivät kuulu EY-lainsäädännön soveltamisalaan, eivät kuulu myöskään tämän yhteistyöpöytäkirjan soveltamisalaan.1.2. Niiden liitteeseen 17 sisältyvien normien osalta, jotka kuuluvat EY-lainsäädännön soveltamisalaan, ICAO arvioi Euroopan komission tekemät EU:n jäsenvaltioiden toimivaltaisten kansallisten viranomaisten tarkastukset varmentaakseen tämän yhteistyöpöytäkirjan 3 kohdan mukaisesti, että sopimusvaltiot, joita siviili-ilmailun turvaamista koskeva yhteisön lainsäädäntö sitoo, noudattavat mainittuja normeja.1.3. ICAOn arviointien toteuttamisesta Euroopan yhteisössä neuvotellaan jommankumman sopimuspuolen pyynnöstä, mutta vähintään kerran vuodessa.1.4. ICAOn auditoijat voivat satunnaisesti osallistua tarkkailijoina Euroopan komission tekemiin EU:n lentoasemien tarkastuksiin, kun Euroopan komissio on saanut tähän nimenomaisen kirjallisen suostumuksen asianomaiselta EU:n jäsenvaltiolta.2. ICAOlle annettavat tiedot Euroopan komission Euroopan yhteisössä tekemistä tarkastuksista2.1. Päätöksen 2001/844/EY, EHTY, Euratom mukaisesti ICAOn valtuutetulle henkilöstölle annetaan seuraavat EU:n turvaluokkaan ’EU RESTRICTED’ luokitellut tiedot:A. ilmailun turvaamista koskevat yhteiset säännöt ja vaatimukset, jotka on annettu asetuksen 2320/2002 4 artiklan 2 kohdan tai asetuksen 300/2008 4 artiklan mukaisesti; jaB. Euroopan komission tekemien EU:n jäsenvaltioiden toimivaltaisten viranomaisten tarkastusten osalta:a) yleiset tiedot Euroopan komission tarkastussuunnitelmasta, mukaan luettuna toimivaltaisten kansallisten viranomaisten tarkastusten aikataulu, sekä tiedot kaikista suunnitelmaan tehtävistä tarkistuksista tai muutoksista heti kun ne ovat saatavilla;b) sekä toimivaltaisiin kansallisiin viranomaisiin että lentoasemiin kohdistuvien tarkastustoimien tilanne, lopullisten tarkastusraporttien julkaisupäivät sekä asianomaisten valtioiden toimintasuunnitelmien vastaanottopäivät;c) Euroopan komission käyttämät tarkastusmenetelmät;d) toimivaltaisille kansallisille viranomaisille tehtyjen tarkastusten raportit sekä asianomaisten valtioiden esittämät toimintasuunnitelmat, jotka koskevat toimivaltaisen kansallisen viranomaisen tarkastamista ja joissa määritellään toimet ja määräajat havaittujen puutteiden korjaamiseksi; jae) Euroopan komission toimivaltaisen kansallisen viranomaisen tarkastuksen johdosta toteuttamat jatkotoimet.2.2. ICAO antaa Euroopan komission tämän yhteistyön puitteissa toimittamat EU:n turvaluokitellut tiedot ainoastaan niitä tarvitsevien valtuutettujen henkilöstön jäsenten käyttöön. Valtuutetut henkilöstön jäsenet eivät saa luovuttaa näitä tietoja millekään kolmannelle osapuolelle. ICAO toteuttaa kaikki tarvittavat oikeudelliset ja sisäiset menettelyt suojatakseen Euroopan komission toimittamien tietojen luottamuksellisuuden.2.3. Euroopan komissio ja ICAO sopivat muista Euroopan komission toimittamien turvaluokiteltujen tietojen suojaamista koskevista menettelyistä tämän yhteistyöpöytäkirjan mukaisesti. Tällaisiin menettelyihin on sisällyttävä Euroopan komission mahdollisuus varmentaa, mitä suojaustoimenpiteitä ICAO noudattaa.3. ICAOn arviointi ilmailun turvaamiseen liittyvästä Euroopan komission tarkastusjärjestelmästä3.1. ICAOn tekemä arviointi ilmailun turvaamiseen liittyvästä Euroopan komission tarkastusjärjestelmästä koostuu Euroopan komission vaatimusten ja 2 kohdan mukaisesti toimitettujen tietojen analysoinnista. ICAO vierailee tarvittaessa Euroopan komission energian ja liikenteen pääosaston toimipaikassa Brysselissä.3.2. ICAOn ilmailun turvaamiseen liittyvästä Euroopan komission tarkastusjärjestelmästä tekemän arvioinnin tarkasta määrittelystä ja käytännön järjestelyistä sovitaan ICAOn ja Euroopan komission välisellä kirjeenvaihdolla.4. Riitojen ratkaisu4.1 Tämän yhteistyöpöytäkirjan tulkintaa tai soveltamista koskevat erimielisyydet tai riidat ratkaistaan sopimuspuolten välisillä neuvotteluilla.4.2. Mitään tähän yhteistyöpöytäkirjaan sisältyvää tai siihen liittyvää seikkaa ei voida pitää luopumisena mistään sopimuspuolten erioikeuksista ja vapauksista.5. Muut sopimukset5.1. Tämä yhteistyöpöytäkirja ei korvaa tai estä muita yhteistyömuotoja sopimuspuolten välillä.6. Muuttaminen – Voimaantulo6.1. Sopimuspuolet arvioivat tämän yhteistyöpöytäkirjan täytäntöönpanoa USAP-ohjelman nykyisen vaiheen päättyessä tai aikaisemmin, jos jompikumpi sopimuspuoli pitää sitä tarpeellisena.6.2. Tätä yhteistyöpöytäkirjaa sovelletaan sen voimaantuloon saakka väliaikaisesti sen allekirjoituspäivästä alkaen.6.3. Tämä yhteistyöpöytäkirja tulee voimaan sitä päivää seuraavan toisen kuukauden ensimmäisenä päivänä, jona molemmat osapuolet ovat ilmoittaneet toisilleen, että ne ovat saattaneet päätökseen tarvittavat sisäiset menettelynsä.Tehty kahtena kappaleena englannin kielellä.Kansainvälisen siviili-ilmailujärjestön puolestaAika:Paikka:Euroopan yhteisön puolestaAika:Paikka:[1] EUVL C […], […], s. […].[2] EUVL C […], […], s. […].[3] EYVL L 355, 30.12.2002, s.1.[4] EUVL L 355, 9.4.2008, s. 72.[5] EUVL L 213, 23.8.2003, s. 3.[6] EYVL L 145, 31.5.2001, s. 43.[7] Helmikuun 3 päivänä 2005 tehty komission päätös 2005/94/EY, Euratom, 31 päivänä tammikuuta 2006 tehty komission päätös 2006/70/EY, Euratom ja 2 päivänä elokuuta 2006 tehty komission päätös 2006/548/EY, Euratom.